Diari Oficial de la Generalitat Valenciana


Sumari del DOGV 3598, del 06-10-1999 (1999/8186)

Informació pública del projecte d'urbanització del programa d'actuació integrada del sector 3 del Pla General de Puçol.
-----------------------------------------------------------------------------------------------------------------------

### Dades del document

Número de DOGV
:   3598

Data del DOGV
:   06-10-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/8186


Organisme emissor
:   Ajuntament de Puçol

Tipus de document
:   Anunci

Informació pública del projecte d'urbanització del programa d'actuació integrada del sector 3 del Pla General de Puçol. [1999/F8186]
  
L'Alcaldia Presidència, per mitjà del Decret adoptat el 29 de juliol de 1999, ha resolt sotmetre a informació pública, per termini de 20 dies hàbils, el projecte d'urbanització formulat per la mercantil Calviga, SA, relatiu a l'àmbit del programa d'actuació integrada del sector 3 de sòl urbanitzable residencial del Pla General de Puçol, a l'empara de l'article 66.2 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i com a agent urbanitzador designat pel Ple de l'Ajuntament mitjançant l'acord adoptat el 5 d'octubre de 1998. El projecte ha sigut redactat per l'arquitecte Romualdo Amigó Borrás i els projectes elèctrics han sigut redactats per l'enginyer industrial Manuel Novella Tamarit.
  
En aplicació del que estableixen els articles 46.3 i 53 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, tot això de la referida llei, i l'article 139.1 del Reglament de Planejament de la Comunitat Valenciana, aprovat pel Decret 201/1998, de 15 de desembre, se sotmet el projecte esmentat a informació pública pel termini de 20 dies hàbils a partir de l'endemà de la publicació d'aquest anunci en el Diari Oficial de la Generalitat Valenciana, durant el qual els interessats en aquest procediment podran formular qualssevol al·legacions que els convinguen segons dret. A aquest efecte, qualsevol interessat podrà consultar l'expedient al Departament d'Urbanisme de l'ajuntament.
  
Així mateix se significa que, de conformitat amb l'article 71.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, en el termini de 10 dies següents a la data en què l'ajuntament aprove definitivament el projecte, es podrà sol·licitar el canvi de retribució a l'urbanitzador elegint la forma de pagament en metàl·lic, cosa que haurà de formalitzar-se en document públic i acompanyat de garantia real o financera suficient. Si no es formula aquesta sol·licitud en el termini assenyalat i davant l'agent urbanitzador (Calviga, SA), s'entendrà que la retribució s'efectua en terrenys.
  
Expressament es fa constar que el present anunci, en compliment del que estableix l'article 59.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es dirigeix a aquells titulars cadastrals i/o de drets la identitat o domicili dels quals no consten en l'expedient i que són els següents:
  
Compañía Eléctrica de Mijares
  
Polígon 14, parcel·la 386
  
Construcciones Ballester Sebastiá
  
Guillot Esteve, Juan
  
Sanchis Bayarri, Joaquín
  
Soriano Martínez, Herminia i altres